
РЕПУБЛИКА СРБИЈА							
ОПШТИНА ЛАПОВО
СКУПШТИНА ОПШТИНЕ
Број: 002829983 2026 08233 001 000 060 107 04 007
Датум:  12. јун 2026. године
ЛАПОВО

На основу члана 61. став 3. Закона о јавним предузећима („Службени гласник РС“, број 15/16 и 88/19), члана 31. алинеја 7. Одлуке о усклађивању пословања Јавног комуналног стамбеног предузећа „Морава“  Лапово са Законом о јавним предузећима („Службени гласник општине Лапово“, број 13/16 и 3/19), и члана 40. тачка 10) Статута општине Лапово („Службени гласник општине Лапово“, број 13/25), Скупштина општине Лапово, на седници одржаној дана 12. јуна 2026. године, донела је 

РЕШЕЊЕ
о давању сагласности на Другу измену Посебног програма о коришћењу средстава из буџета општине Лапово за ЈКСП „Морава“ Лапово за период од 01.01.2026. до 31.12.2026. године

Члан 1.
ДАЈЕ СЕ САГЛАСНОСТ на Другу измену Посебног програма о коришћењу средстава из буџета општине Лапово за ЈКСП „Морава“ Лапово за период од 01.01.2026. до 31.12.2026. године, број 1071 од 14. маја 2026. године, коју је Надзорни одбор предузећа усвојио на седници одржаној дана 21. маја 2026. године Одлуком број 1122.
Члан 2.
Ово решење објавити у „Службеном гласнику општине Лапово“. 

О б р а з л о ж е њ е
Правни основ за доношење овог решења садржан је у члану 40. тачка 10) Статута општине Лапово којим је прописано да Скупштина општине оснива јавна предузећа и друштва капитала за обављање делатности од општег интереса у складу са законом и овим статутом, даје сагласност на законом одређене опште и друге правне акте и радње јавног предузећа, односно друштва капитала, ради заштите општег интереса.
Чланом 31. алинеја 7. Одлуке о усклађивању пословања Јавног комуналног стамбеног предузећа „Морава“  Лапово са Законом о јавним предузећима прописано је да ради обезбеђења општег интереса у делатности за коју је ЈКСП „Морава“ основано Скупштина општине Лапово даје сагласност на друге одлуке којима се уређује обављање делатности од општег интереса  у складу са законом и овом одлуком.
Чланом 61. став 3. Закона о јавним предузећима прописано је да је јавно предузеће које користи или ће користити средства из буџета (субвенције, гаранције или друга средства) дужно да за та средства предложи посебан програм, који се сматра донетим када на њега сагласност да јединица локалне самоуправе, односно СО Лапово.
Надзорни одбор ЈКСП „ Морава“  Лапово, на седници одржаној дана 21. маја 2026. године, донео је Одлуку о усвајању Друге измене Посебног програма о коришћењу средстава из буџета општине Лапово за ЈКСП „Морава“ Лапово за период од 01.01.2026. до 31.12.2026. године,  број 1122.
Одељење за буџет и финансије Општинске управе општине Лапово је дана 8. јуна 2026. године, дало позитивно мишљење да је Друга измена Посебног програма о коришћењу средстава из буџета општине Лапово за ЈКСП „Морава“ Лапово за период од 01.01.2026. до 31.12.2026. године усклађена са Одлуком о буџету општине Лапово за 2026. годину.
На основу свега наведеног донето је Решење као у диспозитиву.
ПРЕДСЕДНИЦА
Мирела Раденковић

